section_heading: Podmazivanje i kućišta lančanih prijenosa
paragraph_text: Povoljna pogonska temperatura lanca je 70 °C, a za uljnu kupku ili optočno ulje 60 °C. Ako se naznačene temperature prekorače, mora se predvidjeti hlađenje ili upotreba maziva otpornog na zagrijavanje (motorno ulje s dodatkom grafita ili molibdendisulfida). Ulja za podmazivanje moraju na pogonskoj temperaturi pri podmazivanju u uljnoj kupci, ili pri optočnom tlačnom podmazivanju imati viskoznost od 20 do 50 cSt, pri podmazivanju kapanjem od 40 do 80 cSt, te pri ručnom podmazivanju od 80 do 120 cSt (u ovom slučaju može se podmazivati i teškim uljima ili tekućom mašću).